मुरगांवः चिखली हांगच्या रेजिना मुंडी स्कूल आयोजीत स्टेलरी मेमोरियल चले- चलयांच्या आंतरशाळेय फुटबॉल सर्तीक बिरेस्तारच्यान सुरवात जाली. दीपविहार स्कूल-सडा आनी रेजिना मुंडी पंगडा मदीं उक्तावणाची मॅच जाली.
 गोंय फुटबॉल असोसिएशनाची मान्यताय आशिल्ले हे सर्तींत सेंट ब्रिटो हायस्कूल- सुकूर, मरिना इंग्लिश हायस्कूल (वेर्णा), अवर लेडी ऑफ पर्पेच्युअल स्कूल (कुठ्ठाळी), गार्डियन एंजल स्कूल (सावड्डें), सेंट थॉमस हायस्कूल (कासवली), डॉन बॉस्को स्कूल (पणजी), लोएला हायस्कूल (मडगाव), इन्फंट जीजस स्कूल (कोलवा), फादर अग्नेल स्कूल (पिलार), रेजिना मार्टिरम हायस्कूल (असोळणे), अवर लेडी ऑफ हेल्थ स्कूल (कुंकळे) आनी सुब्रतो मुखर्जी गोवा स्पोर्ट्स ओ. लेडी ऑफ स्कूल (नावेली) हे पंगड वांटेकार जाल्यात.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 